ມືປືນ ສັງຫານ ຕຳຫລວດຄົນນຶ່ງ ທີ່ນະຄອນຫລວງ ໄຄໂຣ
ອີຈິບກ່າວວ່າ ມືປືນທີ່ຂີ່ລົດຈັກ ໄດ້ຍິງສັງຫານ ຕຳຫລດຄົນນຶ່ງ ແລະ​ອີກ​ຄົນ​ນຶ່ງ ໄດ້​ຮັບ​ບາດ​ເຈັບ ຢູ່ທີ່​ນະ​ຄອນ​ຫຼວງ​ໄຄ​ໂຣ.
ກະຊວງພາຍໃນອີຈິບກ່າວວ່າ ມືປືນທີ່ຂີ່ລົດຈັກ ໄດ້ຍິງແລະສັງ ຫານຕຳຫຼວດຄົນນຶ່ງ ແລະອີກຄົນນຶ່ງບາດເຈັບ ກະຊວງພາຍໃນເວົ້າຕື່ມວ່າ ຕຳຫຼວດຈຸດັ່ງກ່າວນີ້ ແມ່ນພວມພາ ກັນຍາມທະນາຄານແຫ່ງນຶ່ງ ໃນນະຄອນຫລວງໄຄໂຣໃນຕອນ ເຊົ້າຂອງວັນເສົາມື້ນີ້ ເວລາມືປືນລະດົມຍິງເຂົ້າໃສ່ ພວກໂຈມຕີໄດ້ຫຼົບໜີໄປ ແລະຍັງບໍ່ທັນມີກຸ່ມໃດອ້າງເອົາຄວາມ ຮັບຜິດຊອບເທື່ອ ກ່ຽວກັບການໂຈມຕີ ໃນຄັ້ງນີ້ ແຕ່ແນວໃດກໍ ຕາມ ກຸ່ມຫົວຮຸນແຮງ Ansar Beit al-Maqdis ທີ່ມີຖານປະຕິ ບັດງານຢູເຂດໄຊນາຍ ເຄີຍອ້າງເອົາຄວາມຮັບຜິດຊອບ ໃນການໂຈມຕີທີ່ມີມາເປັນລຳດັບ ທີ່ຄ້າຍຄືກັນນີ້ ຕໍ່ພວກຕຳຫລວດ ແລະທະຫານ